PRITARTA

Rokiškio rajono savivaldybės tarybos

2018 m. vasario 23 d. sprendimu Nr. TS-

# ROKIŠKIO RAJONO SAVIVALDYBĖS TARYBOS

# KONTROLĖS KOMITETO 2017 METŲ

# VEIKLOS ATASKAITA

Kontrolės komiteto įgaliojimai nustatyti Lietuvos Respublikos vietos savivaldos įstatymo 14 straipsnio 4 punktu bei Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102 „Dėl Rokiškio rajono savivaldybės tarybos veiklos reglamento patvirtinimo“, 122 punktu.

Kontrolės komiteto sudėtis per 2017 metus nepasikeitė: pirmininkė – Dijana Meškauskienė, pavaduotojas – Algis Čepulis, nariai – Vilius Pliuškis, Petras Kažemėkas, Vytautas Masiulis, Virginijus Lukošiūnas.

2017 metais Kontrolės komitetas savo veiklą vykdė vadovaudamasis 2017 metų veiklos programa, patvirtinta Rokiškio rajono savivaldybės tarybos 2017 m. vasario 24 d. sprendimu Nr. TS- 44 „Dėl Rokiškio rajono savivaldybės tarybos Kontrolės komiteto 2017 metų veiklos programos patvirtinimo“.

2017 metais organizuoti keturi Kontrolės komiteto posėdžiai, visuose aktyviai dalyvavo komiteto nariai, savivaldybės administracijos direktorius V. Rancevas, viename posėdyje dalyvavo meras A. Vagonis, dalyvavo audituotų savivaldybės įmonių vadovai, kurie buvo pakviesti. Visi posėdžiai buvo protokoluoti.

Kontrolės komiteto veiklos vykdymas pagal numatytas priemones pateikiamas lentelėje:

|  |  |  |
| --- | --- | --- |
| Eil.  Nr. | Programoje numatytos priemonės | Veiklos rezultatai |
| 1. | Kontrolės komiteto veiklos programos 2017 metams teikimas tarybai | Kontrolės komiteto veiklos programa 2017 metams pateikta tarybai ir patvirtinta Rokiškio rajono savivaldybės tarybos 2017 m. vasario 24 d. sprendimu Nr. TS-44. |
| 2. | Kontrolės komiteto veiklos ataskaita už 2016 metus teikiama tarybai | Kontrolės komiteto veiklos ataskaita 2016 metų pateikta tarybai ir patvirtinta Rokiškio rajono savivaldybės tarybos 2017 m. vasario 24 d. sprendimu Nr. TS-43. |
| 3. | Kontrolės ir audito tarnybos 2017 metų veiklos plano vykdymo svarstymas | Kontrolės ir audito tarnybos 2017 metų veiklos plano vykdymas svarstytas 2017 m. vasario 21 d. , gegužės 16d., liepos 25 d., lapkričio 8 d. Kontrolės komiteto posėdžiuose, kuriuose buvo pateikta informacija apie planuotus ir faktiškai padarytus darbus (atliktus auditus, tyrimus, tikrinimus). |
| 4. | Audito ataskaitų svarstymas | **2017 metų vasario 21 d. komiteto posėdyje buvo svarstyta:**  1.Veiklos audito ataskaita uždarosios akcinės bendrovės „Rokiškio vandenys“ veikla.  2. Informacija apie Kontrolės ir audito tarnybos 2016 metais teiktų rekomendacijų įgyvendinimą.  **2017 metų gegužės 16 d. komiteto posėdyje buvo svarstyta:**  1.Dėl Rokiškio rajono savivaldybės administracijos Panemunėlio seniūnijos 2016 metų finansinio (teisėtumo) audito rezultatų.  2.Dėl Rokiškio rajono savivaldybės administracijos Rokiškio miesto seniūnijos 2016 metų finansinio (teisėtumo) audito rezultatų.  **2017 metų liepos 25 d. komiteto posėdyje buvo svarstyta:**  1.Dėl Rokiškio rajono savivaldybės administracijos Panemunėlio pagrindinės mokyklos miesto seniūnijos 2016 metų audito rezultatų.  2. Dėl Rokiškio rajono savivaldybės administracijos finansinio audito rezultatų.  **2017 m. lapkričio 8 d. komiteto posėdyje buvo svarstyta:**  1.Išankstinio tyrimo ataskaita apie atliekų tvarkymo paslaugų kainodarą Rokiškio rajono savivaldybėje. Auditą siūloma planuoti ir pradėti tik 2018 m. paskutiniame ketvirtyje, kai bus apskaitinės lėšos už rinkliavą.  Visos Kontrolės ir audito tarnybos audito ataskaitos ir išvados yra aptartos svarstant informaciją apie veiklos plano vykdymą, pateiktos rekomendacijos, atsakyta į pateiktus klausimus. |
| 4. | Institucijų vadovų išklausymas  dėl Kontrolės ir audito tarnybos atlikto audito metu nustatytų trūkumų ar teisės aktų pažeidimų pašalinimo | 2017 m. gegužės 16 d. posėdyje buvo išklausyta uždarosios akcinės bendrovės „Rokiškio vandenys“ direktoriaus Leono Butėno informacija apie rekomendacijų įgyvendinimą.  Išklausyta informacija administracijos direktoriaus V.Rancevo ir mero A.Vagonio dėl Rokiškio miesto seniūnijos finansinio audito pateiktų išvadų ir rekomendacijų.  2017 m. liepos 25 d. komiteto posėdyje administracijos direktorius V.Rancevas pateikė informaciją ir veiklos planą Rokiškio miesto seniūnijos finansinio audito rekomendacijoms įgyvendinti. |
| 5. | Kontrolės ir audito tarnybos veiklos plano projekto 2018 metams svarstymas | Kontrolės ir audito tarnybos veiklos plano projektas apsvarstytas ir jam pritarta Kontrolės komiteto 2017 m. lapkričio 8 d. posėdyje. |
| 6. | Kontrolės komiteto veiklos programos 2018 metams rengimas | Kontrolės komiteto 2018 metų veiklos programa svarstyta komiteto posėdyje ir teikiama tarybai. |
| 7. | Kontrolės komiteto ataskaita | Kontrolės komiteto veiklos ataskaita už 2017 metus teikiama 2018 m. vasario 24 d. savivaldybės tarybos posėdžiui. |
| 8 | Kiti klausimai | Pateikta išvada savivaldybės tarybai tvirtinti: Dėl 2016 metų savivaldybės konsoliduotųjų ataskaitų rinkinių bei savivaldybės biudžeto lėšų ir turto naudojimo.  Pateikė Rokiškio savivaldybės kontrolierė Danguolė Namajūnienė 2017 liepos 28 d. savivaldybės tarybos posėdyje.  Išvada buvo svarstyta kontrolės komiteto posėdyje 2017 liepos 25 d. |

\_\_\_\_\_\_\_\_\_\_\_\_\_\_\_\_\_\_\_\_\_

,